# เกี่ยวกับโครงการความประพฤติที่ต้องรายงาน

โครงความประพฤติที่ต้องรายงานของรัฐวิกตอเรียกําหนดให้บางองค์กรต้องรายงานข้อกล่าวหาที่มีต่อคนงานหรืออาสาสมัครของตนเกี่ยวกับการทารุณกรรมเด็ก และการประพฤติมิชอบที่เกี่ยวข้องกับเด็กต่อคณะกรรมาธิการเพื่อเด็กและเยาวชน

โครงการนี้มีจุดมุ่งหมายเพื่อปรับปรุงวิธีที่องค์กรตอบสนองต่อข้อกล่าวหาเรื่องการทารุณกรรมเด็กและการประพฤติมิชอบที่เกี่ยวข้องกับเด็ก

ภายใต้โครงการ:

* องค์กรต้องตอบสนองต่อข้อกล่าวหาที่มีต่อคนงานและอาสาสมัครของตนเรื่องการทารุณกรรมเด็กและการประพฤติมิชอบที่เกี่ยวข้องกับเด็กที่เกิดขึ้น
* องค์กรต้องรายงานข้อกล่าวหาต่อคณะกรรมาธิการ
* คณะกรรมาธิการจะตรวจสอบวิธีที่องค์กรตอบสนองและสอบสวนเกี่ยวกับข้อกล่าวหา
* องค์กร หน่วยงานกํากับดูแล ตํารวจ หน่วยตรวจสอบการทํางานกับเด็กและคณะกรรมาธิการแบ่งปันข้อมูล

องค์กรยังคงต้องรายงานพฤติกรรมใด ๆ ที่อาจเป็นอาชญากรรมต่อตํารวจ หากตํารวจมีส่วนเกี่ยวข้ององค์กรต่าง ๆ ก็ยังคงต้องสอบสวน แต่ หลังจากที่ตํารวจอนุญาตให้เริ่มทำได้เท่านั้น

# พฤติกรรมประเภทใดที่สามารถรายงานได้?

* ความผิดทางเพศที่เกี่ยวข้องกับเด็ก
* การประพฤติผิดทางเพศที่เกี่ยวข้องกับเด็ก
* ความรุนแรงทางร่างกายที่เกี่ยวข้องกับเด็ก
* พฤติกรรมใด ๆ ที่ก่อให้เกิดอันตรายทางอารมณ์หรือจิตใจอย่างมีนัยสําคัญต่อเด็ก
* การละเลยเด็กอย่างมีนัยสําคัญ

เด็กรวมถึงผู้ที่มีอายุต่ํากว่า 18 ปี

สําหรับข้อมูลเพิ่มเติมเกี่ยวกับประเภทของการดําเนินการที่ต้องรายงาน ให้ไปที่ [เกี่ยวกับโครงการความประพฤติที่ต้องรายงาน](https://ccyp.vic.gov.au/reportable-conduct-scheme/about-the-reportable-conduct-scheme/#TOC-4)บนเว็บไซต์ของคณะกรรมาธิการ

# โครงการนี้ใช้กับใคร?

โครงการนี้สามารถนําไปใช้กับบุคคลต่อไปนี้ที่มีส่วนร่วมในบางองค์กร:

* พนักงาน
* อาสาสมัคร
* ผู้รับเหมาบางราย
* ผู้ดํารงตําแหน่ง
* ศาสนาจารย์
* เจ้าหน้าที่ขององค์กรศาสนา

สําหรับข้อมูลเพิ่มเติมเกี่ยวกับองค์กรที่รวมอยู่ด้วย ให้ไปที่ [สําหรับองค์กร](https://ccyp.vic.gov.au/reportable-conduct-scheme/for-organisations/)บนเว็บไซต์ของคณะกรรมาธิการ

# ภาระหน้าที่ขององค์กรคืออะไร?

หัวหน้าองค์กรมีหน้าที่รับผิดชอบตามกฎหมายในการปฏิบัติตามภาระผูกพันภายใต้โครงการ หัวหน้าองค์กรอาจเป็น:

* ประธานเจ้าหน้าที่บริหาร
* เจ้าหน้าที่หลักขององค์กร
* เลขานุการ ถ้าองค์กรเป็นกระทรวงของรัฐบาลรัฐวิกตอเรีย

หากองค์กรไม่มีประธานเจ้าหน้าที่บริหาร หรือเจ้าหน้าที่หลักหรือเทียบเท่า ทางองค์กรสามารถเสนอชื่อขึ้นมาได้ แบบฟอร์มนี้อยู่ที่ [การเสนอชื่อหัวหน้าองค์กร](https://ccyp.vic.gov.au/reportable-conduct-scheme/for-organisations/#TOC-2)บนเว็บไซต์ของคณะกรรมาธิการ

หัวหน้าองค์กรจําเป็นต้อง:

* ทําตามขั้นตอนเพื่อให้เด็กปลอดภัย
* ตรวจสอบให้แน่ใจว่าองค์กรมีวิธีการในการร้องเรียนหรือการจัดทำข้อกล่าวหา

หากคุณไม่แน่ใจว่าใครเป็นหัวหน้าองค์กรของคุณ โปรดติดต่อคณะกรรมาธิการเพื่อขอความช่วยเหลือ

## หัวหน้าองค์กรต้องทําอย่างไร?

|  |  |
| --- | --- |
| แจ้ง | แจ้งคณะกรรมาธิการภายใน 3 วันทําการหลังจากรับทราบข้อกล่าวหา |
| สอบสวน | * สอบสวนข้อกล่าวหา
* บอกคณะกรรมาธิการที่กําลังทําการสอบสวน
* จัดการความเสี่ยงให้กับเด็ก
 |
| ปรับปรุงข้อมูลล่าสุด | แจ้งรายละเอียดให้คณะกรรมาธิการทราบภายใน **30 วันตามปฏิทิน**หลังจากรับทราบข้อกล่าวหา |
| ผลลัพธ์ | บอกคณะกรรมาธิการเกี่ยวกับผลการสอบสวน และสิ่งที่องค์กรจะทําต่อไปและทำทําไม |

**เป็นความผิดทางอาญา**สําหรับหัวหน้าองค์กรที่ไม่ปฏิบัติตามกฎการแจ้งเตือน **3 วันทําการ**และ **30 วันตามปฏิทิน**

ข้อมูลเพิ่มเติมเกี่ยวกับความรับผิดชอบของหัวหน้าองค์กรสามารถพบได้ในเว็บไซต์ของเรา

# จะขอความช่วยเหลือได้ที่ไหน

คุณสามารถติดต่อคณะกรรมาธิการได้โดย:

* โทรศัพท์: 1300 782 978
* อีเมล: contact@ccyp.vic.gov.au

นอกจากนี้คุณยังสามารถค้นหาข้อมูลเพิ่มเติมได้จากเว็บไซต์ของคณะกรรมาธิการ: [www.ccyp.vic.gov.au](file:///%5C%5Cinternal.vic.gov.au%5CDHHS%5CHomeDirs6%5Cchai1712%5CDesktop%5Cwww.ccyp.vic.gov.au)

หากคุณต้องการล่าม โปรดติดต่อบริการแปลและล่ามที่หมายเลข 13 14 50 และขอให้ติดต่อคณะกรรมาธิการเพื่อเด็กและเยาวชนที่หมายเลข 1300 782 978